Basel-St. Johann
Santihans (offiziell St. Johann mit dr Bedonig uf dr letzte Silbe [) isch e Quardier in dr Schwiizer Stadt Basel. Es lit im stark industrialisierte Norde vo dr Stadt. Dört findet sich dr Rhiihafe Santihans und die stedtischi Abfallverbrennig. S Quartier het e hoche Aadeil vo usländische Iiwohner und isch eine vo de soziale Brennpünkt vo Basel. D Nöchi zum Rhii und dr Innestadt mache aber e hochi Läbensqualität möglig. S Santihans-Quardier verdankt si Name em Apostel Johannes.

S Quardier Santihans gränzt im Norde an Frankriich, im Oste an Rhii, im Süde an d Quardier Vorstedt (Santihans-Park) und Am Ring) (Santihans-Ring) und im Weste an s Iseli (Burgfälderstrooss).

Im Quardier isch d Johanniterbrugg, wo dr Johanniterorde drnäbe si Niiderlassig gha het, und s Santihansdoor. De Iiwohner vom Quardier sait me Santihans(l)emer.

Gebäud und Sehnswürdikeite 

 D Antoniuschille
 D Johanneschille
 Dr Kannefäldpark
 Dr Bahnhof Santihans
 Dr Rhiihafe Santihans
 D Voltahalle

Weblingg 

 S Statistische Amt vom Kanton Basel-Stadt - Quartierportrait Santihans

St. Johann